
	Comisia pentru buget, finanţe şi bănci
	
	Bucureşti,        

Nr. 22/293/27.05.2009


Biroul Permanent

al

Camerei  Deputaţilor

Vă înaintăm, alăturat, raportul asupra  proiectului de Lege privind aprobarea Ordonanţei de urgenţă a Guvernului nr. 29/2009 pentru modificarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr.PL.x 256  din  6 mai 2009.
	PREŞEDINTE,

Viorel Ştefan



Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    

Nr. 22/293/27.05.2009


RAPORT

asupra proiectului de Lege privind aprobarea Ordonanţei de urgenţă a Guvernului nr. 29/2009 pentru modificarea Legii nr. 571/2003 privind Codul fiscal
Cu adresa nr. PLx 256 din 6 mai 2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 29/2009 pentru modificarea Legii nr. 571/2003 privind Codul fiscal.
Prezentul proiect de Lege are ca obiect de reglementare următoarele:

· majorarea nivelului accizelor pentru băuturi fermentate spumoase de la 34,05 euro/hl de produs la 45 euro/ hl de produs şi pentru produsele intermediare de la 51,08 euro/hl de produs la 65 euro/hl de produs;
· devansarea calendarului de creştere graduală a accizelor negociat cu Uniunea Europeană pentru ţigarete, în două etape, începând cu 1 aprilie 2009, astfel încât nivelul de 64 euro/1000 ţigarete să fie atins la data de 1 septembrie 2009 faţă de 1 ianuarie 2010 prevăzută în calendar;

· majorarea anticipată a accizelor la ţigări de foi, în două etape, respectiv 1 aprilie şi 1 septembrie 2009, până la 64 euro/1000 bucăţi şi similar pentru alte tutunuri de fumat până la 81 euro/Kg.
La întocmirea raportului s-au avut în vedere avizele favorabile ale Consiliului Legislativ  şi Comisiei pentru politică economică, reformă şi privatizare.
Proiectul de Lege a fost adoptat de Senat în şedinţa din data de 4 mai 2009.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
La lucrările comisiei au participat 28 deputaţi, din totalul de 32 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat la Ministerul Finanţelor Publice .
În raport de obiectul şi conţinutul său, proiectul de Lege face parte din categoria legilor ordinare.
Raportul comisiei a fost adoptat cu unanimitate de voturi. 
In urma dezbaterii proiectului de Lege privind aprobarea Ordonanţei de urgenţă a Guvernului nr. 29/2009 pentru modificarea Legii nr. 571/2003 privind Codul fiscal, în şedinţa din data de 26 mai 2009,  comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


             Consilier parlamentar:
    
Ene Giorgiana

